###### ÅRSMØTE 2023 I ROGALAND FUGLEHUNDKLUBB

**Onsdag 15. mars 2023, kl. 1900**

**Sted:** Løå te Geir, Sveinsvollveien Voll

Følgende dagsorden/saksliste er satt for årsmøtet:

**1. KONSTITUERING av årsmøtet**

1.1 Valg av møteleder

1.2 Valg av referent

 1.3 Valg av 2 – to medlemmer til å undertegne årsmøteprotokollen

 1.4 Godkjenning av innkalling og dagsorden

**2. STYRETS ÅRSBERETNING 2022**

**3. ÅRSREGNSKAP 2022 OG BUDSJETT 2023**

**4. FASTSETTELSE AV KONTINGENTER 2024**

**5. INNKOMNE FORSLAG**

5.1 Behandling av forslag fremmet av styret

* 1. Behandling av forslag fremmet av medlemmene

**6. VALG**

6.1 Valg av styreleder

6.2 Valg av styremedlemmer/vararepresentanter

6.3 Valg av revisor

6.4 Valg av valgkomité for neste årsmøte

 6.5 Valg av nye utvalg/komiteer

**1. KONSTITUERING av årsmøtet**

**1.1 Valg av møteleder**

**1.2 Valg av referent**

**1.3 Valg av 2 – to medlemmer til å undertegne årsmøteprotokollen**

**1.4 Godkjenning av innkalling og dagsorden**

Dersom ingen kommentarer er kommet styret i hende innen start av årsmøtet eller

feil er/blir oppdaget, godkjennes innkalling og dagsorden uten debatt.

**2. STYRETS ÅRSBERETNING**

Utdrag fra årsberetningen 2022 gjennomgås/leses opp av styrets leder, og det gis mulighet for å komme med spørsmål og/eller kommentarer.

Årsberetningen for 2022 godkjennes av forsamlingen eller tas til etterretning av styret med kommentarer i årsmøteprotokollen.

**3. ÅRSREGNSKAP 2022 OG BUDSJETT 2023**

Årsregnskapet for 2022 presenteres av kasserer og det gis anledning til å komme med spørsmål og/eller kommentarer.

Årsregnskapet for 2022 godkjennes av forsamlingen eller tas til etterretning av styret med kommentarer i årsmøteprotokollen.

Budsjett for 2023 presenteres av kasserer og det gis anledning til å komme med spørsmål og/eller kommentarer.

Budsjettet for 2023 godkjennes av forsamlingen eller tas til etterretning av styret med kommentarer i årsmøteprotokollen.

**4. FASTSETTELSE AV KONTINGENTER 2024**

Styret foreslår følgende endring i medlemskontingentene:

1. Hovedmedlem: Kr. 600 pr år (inkl. trenings- og lufteterreng)

2. Familiemedlem: Kr. 50 pr år

3. Støttemedlem kr. 150 pr år

**5. INNKOMNE FORSLAG**

**5.1 Forslag fremmet av styret**

Ingen forslag

**5.2 Forslag fremmet av medlemmene**

**5.2.1** Forslag om endring av Rogaland Fuglehundklubbs lover, Kapittel 2 Medlemskap og krav til dette, § 2-1 Medlemskap, pkt. 2 Familiemedlem, fra Ellinor Nesse.

**5.2.2** Forslag om innføring av påskjønnelse til klubbens æresmedlemmer, innehavere av gullmerke eller ildsjeler som fremdeles er aktive i klubben, ved runde tall fra og med 70-årsdagen, fra Mette Møllerop og Ellinor Nesse.

**6. VALG**

Årsmøtet skal velge nytt styre iht. lover og statutter.

Det nye styret konstituerer seg selv med fordeling av verv og arbeidsoppgaver ved første ordinære styremøte med unntak av styreleder, som velges direkte av årsmøtet.

**6.1 Valg av styremedlemmer/vararepresentanter**

Det skal velges 2 medlemmer og 2 varamedlem til styret. For detaljer, se valgkomiteens innstilling.

**6.2 Valg av revisor**

 For detaljer, se valgkomiteens innstilling.

**6.3 Valg av valgkomité for neste årsmøte**

Valgkomiteen foreslås av styret og velges av Årsmøtet.

* 1. **Valg av nye utvalg/komiteer**

For detaljer, se valgkomiteens innstilling.

\* \* \*

Vedlegg: 1 - Styrets årsberetning for 2022 (på hjemmesiden)

2 – Regnskap og revisors beretning for 2022 (på hjemmesiden)

3 – Budsjettforslag 2023 (på hjemmesiden)

4 – Valgkomitéens innstilling (på hjemmesiden)

5 - Innmeldte resultater årets hunder 2022 (på hjemmesiden)

6 - Forslag fremmet av medlemmer

**Vedlegg 6**

* 1. **Forslag fremmet av medlemmer**

**5.2.1** Ellinor Nesse foreslår endring av § 2-1 Medlemskap, pkt. 2 Familiemedlem.

Gjeldende lover for Rogaland Fuglehundklubb åpner for å tegne et famillemedlemskap i klubben.

Familiemedlem (ektefelle, samboer, barn) m/samme rettigheter som hovedmedlem (med lavere separat fastsatt kontingent), men uten stemmerett og uten tilgang til treningsterreng uten separat innbetaling. Familiemedlemskapet er koplet til hovedmedlemmet.

Forslag til ny lovtekst:

Familiemedlem (ektefelle, samboer, barn over 18. år) m/samme rettigheter som hovedmedlem (med lavere separat fastsatt kontingent). Familiemedlemskapet er koplet til hovedmedlemmet.

Begrunnelse for forslaget:

Alle medlemmer som kan ta verv i klubben (styret eller komiteer) skal ha samme rettferdigheter. Det er unaturlig at du kan bidra til at klubbens aktiviteter gjennomføres, men ikke dra nytte av klubbens tilbud. Ei heller ha stemmerett.

Å tilby familiemedlemsskap skal være et tilbud fra klubben for å verve flere medlemmer, som igjen kan føre til økt aktivitet. Flere medlemmer av samme familie kan tegne medlemskap uten at kostnadene blir veldig store.

Det er ca. 14 familiemedlemmer i RFK i dag. Flere av disse deltar aktivt i gjennomføring av klubbens aktiviteter.

**Forslag til beslutning:**

RFK årsmøte stemmer over Ellinor Nesses forslag.

**5.2.2** Mette Møllerop og Ellinor Nesse foreslår innføring av påskjønnelse til klubbens æresmedlemmer, innehavere av gullmerke eller ildsjeler som fremdeles er aktive i klubben, ved runde tall fra og med 70-årsdagen.

Fuglehund-Norge med raseklubber og distriktsklubber er bygd opp av ildsjeler og dyktige fuglehundfolk i lokalmiljøene. De har lagt ned utallige timer for å etablere nye klubber og videreutvikle disse til solide og bærekraftige organisasjoner med et bredt spekter av tilbud. De har rekruttert medlemmer og lagt til rette for et inkluderende fellesskap for alle. Samlinger og arrangementer som prøver, utstillinger, forskjellige typer dressurkurs, medlemsmøter og sosiale treff er organisert. Mange har tatt dommer og -eller instruktørutdannelse for å sikre at klubben og fuglehundmiljøet har tilstrekkelig godkjent kompetanse til å gi medlemmene forskjellige aktivitetstilbud. Flere av disse ildsjelene har også markert seg i konkurransesammenheng med hunder som har sanket utallige premier og titler, og gjennom det også profilert lokalklubben.

Når æresmedlemmer og innehavere av gullmerke feirer runde tall, er det kutyme i både distrikts- og raseklubber å påskjønne dem som har lagt ned en betydelig innsats for klubben eller har utmerket seg på andre måter. Det vanlige er at klubbene gir blomster til 70-årsdagen, og deretter ved påfølgende runde tall.

Vi foreslår at dette også innarbeides som fast praksis i RFK, og at æresmedlemmer, innehavere av gullmerke og ildsjeler som fortsatt er aktive og som fortjener en slik oppmerksomhet, får blomster fra og med 70-årsdagen.

**Forslag til beslutning:**

RFK årsmøte stemmer over Mette Møllerop og Ellinor Nesses forslag.